钦定古今图书集成/明伦汇编/官常典/第790卷 > 范纯粹
## 钦定古今图书集成/明伦汇编/官常典/第790卷 > 范纯粹

按《宋史范仲淹传》，“仲淹子纯粹，字德儒，以荫迁至赞
善大夫，检正中书刑房。与同列有争，出知滕县，迁提
举成都诸路茶场。元丰中，为陕西转运判官。时五路
出师伐西夏，高遵裕出环庆，刘昌祚出泾原，李宪出
熙河，种谔出鄜延，王中正出河东。遵裕怒昌祚后期，
欲按诛之。昌祚忧患病卧，其麾下皆愤焉。纯粹恐两”
军不协，致生他变，劝遵裕往问昌祚疾，其难遂解。神

咎，臣宁受尽言之罪于今日，不忍默默，以贻后悔。”神
宗纳之，进为副使。吴居厚为京东转运使，数献羡赋，
神宗将以徐州大钱二十万缗助陕西。纯粹语其僚
曰：“吾部虽急，忍复取此膏血之馀。”即奏：“本路得钱诚
为利，自徐至边，劳费甚矣。”恳辞弗受。入为右司郎中。
哲宗立，居厚败，命纯粹以直龙图阁往代之，尽革其
苛政。时苏轼自登州召还，纯粹与轼同建募役之议，
轼谓纯粹讲此事尤为精详。复代兄纯仁知庆州。时
与夏议分疆界，纯粹请弃所取夏地，曰：“争地未弃，则
边隙无时可除。如河东之葭芦、吴堡，鄜延之米脂、义
合、浮图，环庆之安彊，深在夏境，于汉界地利形势，略
无所益，而兰、会之地，耗蠹尤深，不可不弃。”所言皆略
施行。纯粹又言：“诸路策应，旧制也。自徐禧罢策应，若
夏兵大举，一路攻围，力有不胜，而邻路拱手坐观，其
不拔者幸尔。今宜修明战守救援之法。”朝廷是之。及
夏侵泾原，纯粹遣将曲珍救之，曰：“本道首建应援牵
制之策，臣子之义，忘躯徇国，无谓邻路被寇，非我职
也。”珍即日疾驰三百里，破之于曲律𢭏横山，夏众遁
去。元祐中，除宝文阁待制，再任，召为户部侍郎，又出
知延州。绍圣初，哲宗亲政，用事者欲开边衅，御史郭
知章遂论纯粹元祐弃地事，降直龙图阁。明年，复以
宝文阁待制知熙州。章惇、蔡卞经略西夏，疑纯粹不
与共事，改知邓州。历河南府、滑州。旋以元祐党人夺
职，知均州。徽宗立，起知信州，复故职，知太原，加龙图
阁直学士，再临延州，改知永兴军。寻以言者落职，知
金州，提举鸿庆宫，又责常州别驾，鄂州安置，锢子弟
不得擅入都。会赦，复领祠。久之，以右文殿修撰提举
太清宫。党禁解，复徽猷阁待制致仕，卒，年七十馀。纯
粹沉毅，有干略，才应时须。尝论卖官之滥，以为“国法
固许进纳取官，然未尝听其理选。今西北三路，许纳
三千二百缗买斋郎，四千六百缗买供奉职，并免试
注官。夫天下士大夫服勤至于垂死，不霑世恩，其富
民猾商，捐钱千万，则可任三子，切为朝廷惜之。”疏上，
不听。凡论事剀切类此。